เรื่องร้องเรียน (เสนอแนะ) วันที่ 2022-06-12 11:02:18 — แขวงจันทรเกษม เขตจตุจักร กรุงเทพมหานคร
เมื่อ 11 มิย. 65 เวลาประมาณ 18.35 ขับรถไปส่งเพื่อนที่ซอยรัชดาภิเษก 36 เมื่อออกมาปากซอยรัชดาภิเษก 36 แยก 19-6 ขณะกำลังรอเลี้ยวขวาไปลาดพร้าว-วังหิน (ซอยทะลุระหว่างรัชดาภิเษก 32 และลาดพร้าววังหิน) ได้ยินเสียงโครมทางซ้ายมือของรถ จึงหันไปดูและพบว่ามีมอเตอร์ไซต์ honda wave บรรทุกถังแก๊ส ล้มใส่รถ เมื่อลงรถไปดู คู่กรณีเป็นผู้ชายแจ้งว่า ล้มตรงประตูรถด้านข้างแต่ไม่มีร่องรอย ตอนนั้นฝนตกหนักและรถหลังบีบแตรไล่อย่างไม่มีน้ำใจ ทำให้ตรวจสอบสภาพรถได้ไม่ถี่ถ้วนนัก จึงขอเขาถ่ายป้ายทะเบียนรถและคนขับไว้ คู่กรณีแจ้งว่า หากกลับบ้านไปแล้วพบรอยให้ติดต่อมาที่เบอร์ร้านแก๊สได้เลย จึงได้เชื่อใจ และตัดสินใจแยกย้าย

พอกลับมาบ้านตรวจสอบพบรอยรถสีถลอกและบุบจึงโทรไปเบอร์ที่คู่กรณีให้ แต่เป็นเสียงผู้หญิงรับและบอกว่าไม่รู้จัก เขาน่าจะสวมรอยเอาเบอร์อื่นมาให้ จากนั้นเรียกประกัน เจ้าหน้าที่ประกันโทรไปที่เบอร์นั้นอีกรอบ แต่เขาปิดเครื่อง ประกันจึงแนะนำให้ไปแจ้งความที่สน. พหลโยธิน

ในวันรุ่งขึ้น ไปแจ้งความ เจ้าหน้าที่ตำรวจรับเรื่องให้ไปหาพนักงานสืบสวนเพื่อช่วยตามคนขับและดูกล้อง เจ้าหน้าที่ตำรวจรับเรื่องและบอกว่า น่าจะยาก เพราะป้ายทะเบียนโดนปกปิดด้วยสติ๊กเกอร์ 2 ตำแหน่งท้าย และบอกว่ากล้องวงจรปิดเป็นกล้องของเขต ซึ่งปรับปรุงระบบอยู่ตั้งแต่อาทิตย์ที่แล้ว ไม่รู้เสร็จหรือยัง เขาถามว่าจะให้ตามถึงขั้นไหน!!!! 

ตั้งแต่เริ่มคุยจนจบยังไม่รู้สึกถึงความพยายามของเจ้าหน้าที่ในการช่วยเหลือเลย ได้แต่บอกว่ายาก เบอร์โทรที่มีก็ไม่แม้แต่จะติดต่อหรือค้นหา ทะเบียนรถหรือ vdo ที่ถ่ายคู่กรณีมาก็นำไปทำอะไรไม่ได้ กล้องวงจรปิดของเขต ก็บอกแค่ว่าน่าจะปรับปรุงอยู่ ทุกอย่างมาจากแค่คำพูดที่ไม่ทีการกระทำอะไรที่บ่งบอกว่าพยายามช่วยเหลือประชาชนที่เดือดร้อนเลย แล้วมาถามว่าจะให้ตามถึงไหน? สิ่งที่ได้กลับมาคือใบแจ้งความ และคำพูดของเจ้าหน้าที่ว่า แล้วจะส่งรูปไปในกรุ๊ปวินมอไซต์ เพื่อเขารู้จักกัน

เรื่องนี้อาจมองเป็นคดีเล็กที่ผู้เสียหายมีประกันภัยรถ จึงดูไม่ใช่ปัญหาใหญ่ แต่ประชาชนทุกคนควรมีสิทธิ์เท่ากันหรือไม่ จะเล็กจะใหญ่ แต่เมื่อต้องการความช่วยเหลือ เราควรได้รับจากเจ้าหน้าที่รัฐหรือไม่ คนที่ไม่ผิดกลับมาต้องจ่ายค่าเสียหายเองและกลายเป็นไม่มีคู่กรณี ไม่ทราบทะเบียน ส่วนคนผิดที่มันตั้งใจปกปิดทะเบียน โกหก ก็ยังคงลอยนวล และอาจจะไปทำเรื่องนี้กับคนอื่นต่อไป โดยที่เจ้าหน้าที่ตำรวจไม่ได้คิดว่าควรจับมาลงโทษและตัดต้นตอปัญหาในอนาคต

ส่วนเรื่องกล้องวงจรปิดของเขต หากมันเป็นปิดปรับปรุงจริง อยากให้แก้ไขโดยเร็ว เพราะอุบัติเหตุหรือความเดือดร้อนของคนในพื้นที่ไม่มีใครรู้ว่ามันจะเกิดขึ้นอีกเมื่อไร

รออยู่นะคะ “สร้างกรุงเทพให้เป็นเมืองที่น่าอยู่สำหรับทุกคน”